Source: http://monitorulneamt.ro/csm-o-singura-optine-cu-ahcm-unirea-slobozia/
Timestamp: 2019-03-20 09:49:09+00:00

Document:
CSM, o singură opţine cu AHCM Unirea Slobozia | Monitorul de Neamț și Roman
miercuri, 20 martie 2019 - 11:49:09
Acasă Actualitate CSM, o singură opţine cu AHCM Unirea Slobozia
■ CSM Roman nu vrea să mai aibă emoţii pe propriul teren şi va juca la victorie ■ în tur, nemţencele au învins la Slobozia - 26-23 ■
Echipa feminină de handbal a Clubului Sportiv Municipal Roman va întîlni astăzi, 24 februarie, în Sala Sporturilor, de la ora 11, în cadrul etapei a XVll-a a Ligii Florilor, pe AHCM Unirea Slobozia. Partida se anunţă a fi deosebit de disputată, romaşcancele fiind cotate cu prima şansă la victorie, dar nu poate fi uitat egalul, 28-28, din prima etapă a campionatului trecut, dar mai ales meciul pierdut în sferturile Cupei Romaniei, cu 26-27. În turul campionatului, CSM Roman s-a impus cu 26-23, la Slobozia, aproape jumătate din golurile romaşcancelor fiind marcate de Jasna Toskovic, cu 12 reuşite. Antrenorul Dumitru Muşi nu a avut la antrenamente aportul tuturor jucătoarelor, dar două dintre ele, Anca Polocoşer şi Teja Ferfolja, au fost recuperare după accidentări. În meciul din optimile Cupei Rom=niei, cu SCM Craiova, tehnicianul Dumitru Muşi a folosit şi fetele care nu au prea jucat în campionat, iar acestea au dat randamentul scontat, mai ales interul Vartic, marcatoare a trei goluri şi extrema Cîlici, un gol. După meciul din cupă, romaşcancele s-au pregătit în linişte şi au vizionat jocurile adversarei de astăzi, pentru a identifica punctele slabe. Locul lX ocupat de CSM, cu 21 de puncte, nu mulţumeşte conducerea grupării, care ar dori o clasare în primele cinci locur. Unirea, care şi-a schimbat denumirea în Asociaţia Handbal Club Municipal AHCM Unirea Slobozia, ocupă locul Xl, cu 13 puncte şi are în lot cîteva jucătoare bune, cum ar fi Enescu, Burlacenko, Ilie, Dăscălete. Celelalte meciuri ale etapei a XVll-a vor avea loc după programul: HCM Rîmnicu Vîlcea- HC Dunărea Brăila; CSM Bistriţa – CSM Slatina; SCM Craiova- U Cluj; ASC Corona 2010 Braşov – HC Zalău; CS Măgura Cisnădie – CSU Danubius Galaţi. Primul meci al etapei s-a disputat zilele trecute, între CS Rapid şi CSM Bucureşti, scor final fiind 27-30 (14-14), pentru echipa campioană. Meciul CSM Roman-AHCM Slobozia va începe la ora 11, în Sala Sporturilor din Roman şi va fi arbitrat de cuplul de arbitre internaţionale Diana Florescu şi Ana Maria Stoia. Observator federal va fi Ioan Enache.
Articolul precedentInfecţiile respiratorii, fenomen în creştere
Articolul următorEnache, ambiţii mari pentru FC Botoşani

References: CSM 
 CSM 
 CSM 
 CSM 
 CSM 
 CSM